Ordonanța Curții (Camera a doua) din 7 martie 2013 – Marcuccio/Curtea de Justiție
(Cauza C‑433/12 P)
„Recurs – Acțiune în răspundere extracontractuală – Refuzul Grefei de a da curs scrisorilor trimise de reclamant primului avocat general al Curții – Articolul 256 alineatul (2) TFUE – Cerere de inițiere a unei proceduri de reexaminare cu privire la anumite decizii prin care s‑a finalizat judecata, pronunțate de Tribunal în cauze care fac obiectul recursului”
Recurs – Motive – Aprecierea calificării de către Tribunal drept cerere de reexaminare a scrisorilor primite la Grefa Curții și adresate primului avocat general al Curții – Motiv care presupune o apreciere a situației de fapt, ceea ce este numai de competența Tribunalului și care, cu excepția cazului în care este vorba despre o denaturare, nu face obiectul controlului Curții [art. 256 alin. (2) TFUE; Statutul Curții de Justiție, art. 56; Regulamentul de procedură al Curții, art. 20 alin. (1) și art. 181] (a se vedea punctele 14 și 17)
Obiectul
Recurs introdus împotriva Ordonanței Tribunalului (Camera a doua) din 3 iulie 2012, Marcuccio/Curtea de Justiție (T‑27/12), prin care Tribunalul a respins o acțiune în răspundere prin care se solicita repararea prejudiciului pe care recurentul pretinde că l‑a suferit ca urmare a refuzului Grefei de a da curs memoriilor trimise de recurent primului avocat general al Curții de Justiție prin care solicita inițierea unei proceduri de reexaminare cu privire la deciziile prin care s‑a finalizat judecata, pronunțate de Tribunal în cauzele T‑278/07 P, T‑114/08 P, T‑32/09 P și T‑166/09 P
Dispozitivul
1)
Respinge recursul.
2)
Domnul Luigi Marcuccio suportă propriile cheltuieli de judecată.